DCGCD ca parte componentă a Consiliului raional exercita funcția de monitorizare si mobilizare a instituțiilor publice locale la realizarea strategiei de dezvoltare social-economică a raionului pentru anii 2016-2020 în următoarele domenii: construcții, gospodărie comunală, construcția și exploatarea drumurilor, construcția si exploatarea rețelelor de gaze naturale, eficiența energetică, salubrizarea localităților , asigurarea cu apa potabilă și canalizare, asigurarea exploatării centralelor termice, amenajarea localităților.

Lista statelor direcției este din 5 specialiști: șef direcție, specialist principal, specialist superior, specialist – 2 persoane. La moment este o funcție vacantă de specialist. Deși în ziarul raional periodic se publică anunțul de angajare în muncă a unui specialist la direcție, doritori nu sunt

Bugetul Direcției pentru anul 2018 a fost aprobat de 517,1 mii lei, din care retribuirea muncii - 287,7 mii lei, contribuțiile de asigurare socială și medicală au fost preconizate în sumă de 73100 lei și executate în sumă de 65,6 mii lei. La procurarea mărfurilor și serviciilor au fost alocate 156,3 mii lei din care au fost executați 134,2 mii lei. Din bugetul direcției nu a fost valorificată suma de 44,0 mii lei care în mare parte s-a format din cauza funcției vacante.

În conlucrare cu Administrația Publica Locală, alte direcții a CR, managerii instituțiilor publice si agenții economici în anul 2018 au fost atinse următoarele realizări:

1. La reparația și întreținerea drumurilor publice locale din Fondul rutier au fost alocate 9627,4 mii lei. Din această sumă s-a contractat responsabilul tehnic, s-a prelungit contractul cu SRL „Credo –Industry” pe 2018 pentru întreținerea de iarna - 300,0 mii lei. Contracte de mica valoare pentru profilări și cosirea vegetației, întocmirea și verificarea devizelor de cheltuieli.

La reparația drumurilor publice locale s-a alocat 9080,0 mii lei. Pentru valorificarea acestei sume au fost petrecute 2 licitații publice:

1.Reparația și întreținerea drumurilor publice locale a câștigat SRL „Credo –Industry”, suma contractului - 7903380 lei, din care 7287967 lei pentru anul 2018, 615413 lei – 2019.

2. Lucrări de pavare a trotuarelor la DPL L -584 Stefan Voda - Ștefănești – Volintiri – Alava (prin Șt. Voda) și L – 581 R 30 Antonești –Carahasani (prin s. Carahasani), învingător II „Alexandru Pădureț”, suma contractului - 1791440 lei.

Sursele financiare din fondul rutier raional pe anul 2018 au fost valorificate până în decembrie 2018. În anul 2019 pentru întreținerea de iarnă este contractat SRL „Credo–Industry”, suma de 615412 lei.

Un imbold simțitor pentru economia raionului a avut proiectul „Drumuri bune pentru Moldova 1” conform căruia în raion s-au executat lucrări de reparație a 26 km de drumuri în sumă de 39750 mii lei. Adăugător au fost preconizate 10000 mii lei pentru reparația drumurilor în or. Ștefan Vodă. A fost desemnat câștigătorul, dar din motive climaterice lucrările au fost amânate pe 2019. La moment se lucrează cu proiectul „Drumuri bune pentru Moldova - 2”, se întocmesc caietele de sarcini pentru fiecare primărie aparte.

S-a lucrat cu succes și la pregătirea economiei raionului și sferei sociale pentru activitate în perioada toamnă – iarnă 2018 – 2019. Toate centralele termice până în prezent funcționează satisfăcător. În bugetele instituțiilor s-au preconizat surse financiare pentru plata agentului termic. Au fost instruiți și atestați circa 195 operatori a CT ce funcționează pe gaze naturale. 16 persoane s-au școlarizat și au primit calificația de operator a CT. De asemenea s-a efectuat reciclarea persoanelor responsabile de exploatarea obiectelor industrial periculoase.

O mare atenție s-a atras la reparația școlilor. Cele mai mari sume sunt la LT Ștefan Vodă unde cu aportul președintelui raionului au fost alocate prin FISM 700000 $ pentru reparații. Lucrările au fost preconizate pe 2 ani. Și la școala primară s-au alocat 3300 mii lei unde cu ajutorul Consiliului județean Brașov s-au efectuat termoizolarea pereților, renovarea sistemului de încălzite, lucrări de tâmplărie. (La aceste lucrări CR a alocat circa 1940 mii lei, CJ Brașov – 1362 mii lei.) De asemenea s-a executat pavarea curții școlii primare.

**În instituțiile de învățământ preuniversitar s-au realizat următoarele lucrări de reparație:**

L.T. „B. P. Hajdeu” s. Olănești - 120 mii lei, schimbarea ferestrelor;

L.T. „Maria Bieșu” s. Volintiri - 410 mii lei, reparația bucătăriei, atelierului de tâmplărie;

Gimnaziul „Mihai Sîrghi ” s. Cioburciu – 230 mii lei, iluminarea la sala sportivă, 41 mii lei – schimbarea geamurilor;

Gimnaziul „Mihai Viteazu” s. Carahasani - 219 mii lei, schimbarea gemurilor și ușilor;

Gimnaziul „Ion Creangă ” s. Copceac – 155 mii lei, schimbarea geamurilor si cazanului;

La tabăra de odihnă „Dumbrava” pentru reparații a fost alocată suma de 900,0 mii lei (reparația corpusului administrativ, construcția în fiecare bloc locativ a punctelor sanitare, conectarea generatorului electric).

În total la instituțiile școlare s-au alocat surse financiare: din bugetul de stat - 3170 mii lei; Consiliul raional – 3723 mii lei; bugetul instituțiilor – 1435 mii lei; FISM, consiliile locale, granturi, sponsori, aportul părinților - 14500 mii lei.

În instituțiile preșcolare la reparații a fost valorificată suma de 2255 mii lei din care surse bugetare – 1500 mii lei; sponsori, proiecte, granturi – 755 mii lei. Sume mai mari au fost valorificate la grădinița nr.3 Ștefan Vodă – 470 mii lei; grădinița nr.2 Ștefan Vodă – 372 mii lei; grădinița s. Popeasca – 350 mii lei; grădinița s. Tudora – 240 mii lei.

La spitalul raional a fost valorificată suma de 405 mii lei: la reparația acoperișului – 150 mii lei, la renovarea trotuarelor – 190 mii lei, reparația oficiilor - 65 mii lei.

S-au efectuat reparații în instituțiile din sistemul medicinii primare: centrul de sănătate s. Antonești – 319 mii lei, centrul de sănătate s. Crocmaz – 53,1 mii lei, centrul de sănătate Ștefan Vodă – 1617,3 mii lei.

Pe parcursul anului 2018 specialiștii Direcției construcții, gospodărie comunală și drumuri au examinat 63 de petiții a cetățenilor raionului, în care s-au estimat pagubele în urma calamităților naturale ori mărimea ajutorului necesar pentru reparații, în special a caselor de locuit avariate.

S-au întocmit și aprobat circa 160 de devize de cheltuieli a diferitor instituții publice ce au tangență cu Consiliul raional.

**Iurie AFANASIEV, șef al DCGCD**